alexandrainst/scandi-wiki huggingface dataset:
Chiku Ali

Chiku Ali (Ahmed Chiku Mkalu) (født 18. mars 1958) er en lokalpolitiker (Rødt), kulturarbeider og integreringskonsulent i Bergen kommune. Opprinnelig er hun fra Singida i Tanzania, men har bodd i Bergen siden 1986. Hun satt som bystyrerepresentant i Bergen mellom 1995 og 2012, og ble igjen valgt inn i bystyret i 2019. 

Chiku er utdannet innen kultur, teater og dans fra National Institue of Art i Tanzania og fra Universitetet i Bergen. Hun har i flere år arbeid med kulturformidling i Norge, blant annet i regi av Rikskonsertene, og har vært styremedlem i Festspillene i Bergen og Stiftelsen «Bergen som europeisk kulturby år 2000». 

Chiku mottok i 2006 Unni og Jon Dørsjøs minnepris fra Norske Kvinners Sanitetsforening, for sitt engasjement i kultur- og opplysningsarbeid.

Eksterne lenker 

 www.chiku.no
 VG:«Afrikanske Chiku Ali klar for Stortinget:- Jeg er et forbilde» Publisert 1. september 2005 besøkt 2. april 2009
 Studvest: Mitt Afrika
 Studvest: Chiku Alis CV
 Ole Bull Scene: Lørdagsteateret - RYTMISK VERDEN med Chiku Ali - 27.okt. kl.14:00
 Barne- og likestillingsdepartementet: Presseinvitasjon: -om arbeid mot kjønnslemlestelse; holdninger, helse og religion

Rødt-politikere i Hordaland
RV-politikere i Hordaland
Lokalpolitikere i Bergen
Personer fra Singida
Fødsler i 1958
Hardanger Fartøyvernsenter

Hardanger fartøyvernsenter er en stiftelse som utfører tjenester innen fartøyvern, nybygging og restaurering av klinkbygde småbåter. Senteret har også skipssmed, rigger og reipslagerer i arbeid. Bedriften har lærlingplasser innen båtbyggeri og reipslageri. Som del av sin museumsvirksomhet seiler SJ Mathilde museumstokt og leirskole. 

Senteret ble etablert i 1984, og ligger i Norheimsund i Kvam kommune i Hordaland. Det er ett av tre nasjonale fartøyvernsenter utpekt av Riksantikvaren. Stiftelsen eier og driver hardangerjakta «Mathilde», motoryachten «Faun», kutteren «Vikingen» og motorferja «Folgefonn».

Hardanger Fartøyvernsenter sysselsetter 35 personer. I 2017 hadde stiftelsen  besøkende og en omsetning på rundt 24 millioner kroner. Fra 2007 er Hardanger fartøyvernsenter en del av Hardanger og Voss museum.

Senteret er tildelt Olavsrosa.

Eksterne lenker 
 

Kultur i Kvam
Museer i Vestland
Olavsrosa
Tusenårssteder
Museer etablert i 1984
Severdigheter i Kvam
Gatekjøkken

Gatekjøkken er et utsalgssted hvor man selger hurtigmat. 

Gatekjøkken ligger ofte i bysentra eller langs trafikkerte veier (derav navnet), ved parker eller på rasteplasser.

En SIFO-undersøkelse fra 1980-tallet viste at den typiske gatekjøkken-kunde var en mann under 30 år.

Referanser 

Hurtigmat
Bevertningssteder
AIM-54 Phoenix

AIM-54 Phoenix er et amerikansk langtrekkende luft-til-luft-missil som kun kan brukes på Grumman F-14 Tomcat, som har plass til 6 missiler av gangen. 
AIM-54 Phoenix var USA eneste langtrekkende luft-til-luft-missil noensinne. Kombinasjonen av Phoenix missilet og AN/AWG-9 radaren gjorde at man hadde verdens første luftvåpen-system som kunne angriper flere mål samtidig. Både missilet og flyet var brukt av United States Navy og er nå pensjonert, AIM-54 Phoenix i 2004 og F-14 i 2006. 

Missilene ble erstattet av AIM-120 AMRAAM (som har kortere rekkevidde), brukt på F/A-18 Hornet og F/A-18E/F Super Hornet. Etter at F-14 ble pensjonert fra tjeneste i USA er den eneste brukeren av missilet Irans flyvåpen.

Eksterne lenker
 Directory of U.S. Military Rockets and Missiles AIM-54

Luft-til-luft-missiler
Raytheon
Arendalsk



Arendalsk (Ændalsk) er dialekten i Arendal.

Arendalittene har som ellers på Sørlandskysten bløte konsonanter, hvor konsonantene p – t – k blir uttalt b – d – g, som i kage, bide og gabe.  Endingen -er i standard riksmål blir ofte til -å på arendalsdialekt, som i kjellå, hestå, fiskå. Skarre-r er også vanlig. Det er også typisk for talemålet i Arendal med bortfall av R-lyden, som for eksempel i ord som tån (tårn), fæve (farge), Jøgen (Jørgen), fæma (firma), jåbæ (jordbær) og Bæbu (Barbu).

Rockebandet Ændal fra Arendal synger på arendalsk.

Ord og uttrykk

Om vær og temperatur 
Arendalske ord og uttrykk for temperaturer:
 +50C – Reine dræben (rene drepen)
 +40C – Fåfædli væmt (forferdelig varmt) 
 +30C – Gørr-væmt (gørrvarmt)
 +25C – Smeigeda (smeike-dag, varmen smeiger/smeiker en)
 +18C – Lommåt (lummert)
 +10C – Mille-gradå (mildegrader)
 0C – Isen snær på sæ (isen snurper seg)
 -6C – Kulskent (så kalt at man fryser)
 -12C – Isen leggå seg (isen legger seg, trygg å gå på)
 -18C – Spiggent (fra spigg/speke – hard is)
 -25C – Gjennom alle kleene (kulda går igjennom alle klærne)
 -35C – Gjennom mæg å bein (kulda går igjennom marg og bein

Andre ord og uttrykk 
Bæbu (subst.): Barbu, stedsnavn
E e å edå (setn.ledd): jeg er og spiser
Flad i haue (adj.): teit, latterlig (flat i hodet)
Fua (subst.): rumpa, baken
Fubbe (verb): ha samleie
Gnell (subst.): fart, fres
Jabbe (verb): skravle, prate på tomgang
Javæl (interj.): hei, morn, god dag
Jeine (verb): sjangle
Jilt (adj.): Morsomt
Jåbæ (subst.): Jordbær
Kompå (subst.fl.t): kompe, kumle, raspeballer, potetklubb.
Kreksli (adj.): kvalmt, motbydelig
Kårnå (subst.): hjørnespark i fotball
Mi au (setn.ledd): Vi også
Nøddå (subst.): Nøtter
Padde (subst.): skjøteledning
Raba fra tage (setn.ledd): Snøras fra taket
Ronse (subst.): huske (lekeapparat for barn)
Rægå (subst.): ræge, ræga, rægå, rægene; reker
Segen (adj.): sliten, trøtt
Sjibbli (adj.): ordentlig
Sjekte (subst.): trebåt, snekke 
Ska e mokke te dæ (setn.ledd): Ska jeg slå til deg
Smeigeda’ (subst.): en fin varm sommerdag uten vind
Spiggent (adj.): når det er ganske kaldt ute
Studd (adj.): mett, stappfull
Tona (subst.): gårdsplass
Tåga (subst.): taket
Ørgel (subst.): orgel
Ændal (subst.): Arendal
Auren (subst.): ørreten

Lydklipp

Referanser

Litteratur 
 Line, Jonas og Øystein Bjørløw: Å då henne? Originaler, pussige historier, stedsnavn og dialekt fra Arendal, Petrine Forlag, 2001
 Line, Jonas og Øystein Bjørløw: Å sa du. Ord og uttrykk fra Arendal, Petrine forlag 2013.

Eksterne lenker 
 Dialektprøver fra Arendal
 Semesteroppgave – Oppfatninger av og holdninger til Arendalsdialekt blant unge arendalitter og unge østlendinger
 Arendal kommune – Noen smagebiddå på ændalsk 
 Agderposten – Ront elva, sang på Arendalsk 
 Arendal rap - rapping på Ændalsk på YouTube (audio)

Norske dialekter
Arendal
Israelsk standardtid

Israelsk standardtid (IST, hebraisk: שעון ישראל, She'on Yisra'el; «Israel-tid») er standardtidssonen i Israel. Den er to timer foran UTC (UTC+2).

Differansen fra UTC er den samme som østeuropeisk tid store deler av året, men siden israelsk sommertid slutter tidligere om høsten, er israelsk tid lik sentraleuropeisk tid mellom to og syv uker disse månedene.
Israels skifte til sommertid om våren skjer også enten to dager før eller fem dager etter skiftet i Europa, siden de endrer til sommertid på en fredag, og ikke søndag slik som de fleste andre land. Israel praktiserer altså sommertid, lokalt kalt israelsk sommertid (hebraisk: שעון קיץ, sh'on kayits, tidvis forkortet IDT på engelsk).

I 2005 ble det fastsatt en lov som bestemte at klokken skulle stilles én time frem kl. 02.00 (til 03.00) siste fredag før 2. april. På siste søndag før 10. tisjré (den jødiske Jom kippúr-helligdagen) stilles klokken én time tilbake kl. 02.00 (til 01.00).

Den tidligste datoen for skifte til sommertid er 26. mars og den seneste er 1. april.  Den tidligste datoen for å skifte tilbake til standardtid er 8. september og seneste er 13. oktober. Det totale antallet dager varierer mellom 163 og 198, med 180 i gjennomsnitt.

Før denne loven ble iverksatt hadde innenriksministeren autoritet til å bestemme start- og sluttdatoene for israelsk sommertid. Lengden på sommertiden var da i stor grad avhengig av ministerens politiske tilknytning. 

Israel
Tidssoner

he:אזור זמן#אזור הזמן של ישראל
FlatOut 2

FlatOut 2 er et videospill som er utviklet av Bugbear Entertainment. Spillet er et bilspill, der spillerne skal kappkjøre mot hverandre, men det finnes også andre måter å spille på. Disse er stunt og bilknusing. Man kan spille alene eller med andre over internett. Lanseringsdatoen for FlatOut 2 i Europa var 30. juni 2006.

Eksterne lenker 
 

Videospill fra 2006
Videospill utviklet i Finland
Kai Birger Knudsen

Kai Birger Knudsen (1903–1977) var en norsk jurist og politiker (Ap).

Familie 
Kai Knudsen var sønn av kemner Kai Angell Knudsen (1869-1944) og Julie Huse (1873-1952).

I 1943 giftet han seg med Lilli Margrethe Wergeland (født 16. juli 1907).

Utdannelse og juristkarriere 
Knudsen tok examen artium i 1922 og ble  cand.jur. i 1926. Han fikk bevilling som overrettssakfører i 1926 og var kommunerevisor i Haugesund i 1926-1927. Han arbeidet som dommerfullmektig ved Tinn og Heddal sorenskriveri fra 1928 til 1930 og deretter som advokatfullmektig i Notodden fra 1930 til 1935. Fra 1935 drev han egen sakførerpraksis dels på Notodden, dels i Oslo. I maidagene 1945 ble han konstituert som sorenskriver i Tinn og Heddal. I 1946 ble han ansatt som kontorsjef hos riksmeglingsmannen. Kai Knudsen ble utnevnt til sekretær hos Statsministeren i 1948, og virket i denne stillingen frem til 1952. Etter en periode som regjeringsmedlem ble han sorenskriver i Follo sorenskriverembete i 1955.

Politiske verv 
Kai Knudsen var medlem av Arbeiderpartiet. Etter at det ble fred i Norge i mai 1945 ble han midlertidig oppnevnt som ordfører i Notodden i 1945. I 1946 ble han folkevalgt ordfører samme sted.

Han møtte på Stortinget som vararepresentant nr. 2 for Kjøpstedene i Telemark og Aust-Agder fylker (Arendal, Brevik, Grimstad, Kragerø, Notodden, Porsgrunn, Risør, Skien) i perioden 1945-1949.

I Oscar Torps regjering var han justisminister (17. oktober 1952–15. juni 1954) og
forsvarsminister (15. juni 1954–22. januar 1955).

Offentlige verv 
 Formann Sjømannsnemnda 1950-1975

 Formann Arbeidsdirektoratets styre 1950-1975
 Formann Rikslønnsnemnda 1955-1968

Utmerkelser og æresbevisninger 
Kai Knudsen ble tildelt «Medal for courage» i 1945 for sin innsats mot den tyske okkupasjonsmakten under krigen.

Referanser

Eksterne lenker 
 

Norske justisministre
Norske forsvarsministre
Ap-statsråder
Statsråder i Regjeringen Torp
Stortingsrepresentanter fra Ap
Stortingsrepresentanter 1945–1949
Ordførere i Notodden
Ap-ordførere i Telemark
Norske advokater
Sorenskrivere
Norske dommere
Personer fra Vardø kommune
Blåsenborg

Blåsenborg er et området i Storhaug bydel Stavanger. Blåsenborg er området fra Nytorget og til Sankt Hansvollen. 

Ofte deles området opp i Øvre- og Nedre Blåsenborg. Skillet er omtrent fra Pedersgata og ned mot Verksgata som er Nedre Blåsenborg. Den øvre delen er Øvre Blåsenborg. En regner Blåsenborg fra Langgata og nesten til Sankt Hansgata.

Hva som er årsaken til navnet Blåsenborg er uvisst, men det kan være at det har vært en bygdeborg fra eldre jernalder eller at fjellskrente har minnet om en borg. Ordet blåsen kan vise til å blåse. Ingen fornminner er registrert herfra.

Blåsenborg var tidligere en del av Hetland prestegård. Dette området av Stavanger ble utbygd mellom 1820 og 1900. Mens de aller fleste boligene samt forretningsbyggene langs Nytorget, Pedersgata og Langgata ble bygd mellom 1820 og 1860. 

Blåsenborg skole var den første faste skolen i Hetland herred da den ble opprettet i 1834. Det var 70 elever i to avdelinger. Ved byutvidelen i 1848 ble dette en del av Stavanger.

I området bodde det stort sett fattigfolk og arbeidsfolk. Det gjenspeiles i mange små hus. Omkring 1850 var det ikke uvanlig at det bodde 20 til 25 mennesker i hvert hus, som i snitt hadde fire kvadratmeter til disposisjon.

Bebyggelsen består stort sett av sammensatt småhusbebyggelse i to til tre etasjer. Unntaket er den store høyblokken på Blåsenborg som ble oppført på 1960-tallet på den gamle tomten til Blåsenborg skole. Høyblokka på Blåsenborg med bensinstasjon i kjelleren har siden vært et evig diskusjonstema. Framtida skulle ligge i høyblokker, men det ble bare med denne ene. Høyblokka i Pedersgata 17 består av 60 leiligheter fra 40 til 52 kvadratmeter. For de minste leilighetene var det opprinnelig innskuddet 18.100 kroner, og husleien 240 kroner i måneden.
 
Det var planer om å bygge flere høyblokker på 1960-tallet, men det ble med den ene. Pedersgata 13 og deler av nummer 11 brant ned omkring 1970. Nummer 11 ble stående i flere år brannskadd og ubebodd før det ble revet. Eieren ønsket å bruke eiendommene som grunnlag for et nytt høybygg, men fikk det ikke godkjent. I dag er det fortsatt hull i husrekken, og tomtene blir brukt som parkeringsplasser.

Referanser 

 Bjørnar Tuftedal: Almueskolen i Stavanger, Stavanger Aftenblad, 23. juni 1975.
 Annalisa Thelin Knutsen : Pedersgaten på langs. Velkommen til en rusletur gjennom Pedersgaten i Stavanger. – http://pedersgaten.org/
 Arne Kvitrud: Var det et benediktinerkloster øst for middelalderbyen i Stavanger? Ætt og heim, 2015.
 Håkon Omgård: I morgen bør forbudet mot bygging forlenges, Rogalands avis, 8. mai 1974. Om brannen i Pedersgata 11 og 13.
 Stavanger Aftenblad: Innskudd og husleie opp i Pedersgaten 19. Høyblokken betydelig dyrere enn antatt, mai 1971.

Noter

Stavangers geografi
Bydeler og delområder i Stavanger
Premier League Manager of the Month

Premier League Manager of the Month er en anerkjennelse som gis til en fotball-manager som trener et lag i den engelske Premier League. En jury nominerer et antall kandidater og vinneren kåres etter avstemning fra både et ekspert-panel og en internett-avstemning der alle kan delta. Ekspert-stemmene teller 90% og internett-stemmene teller 10%. Tildeling av prisen skjer vanligvis etter den første uken av den påfølgende måndeden. Prisen har som regel navn etter ligaens hovedsponsor; Carling Premiership Manager of the Month i perioden 1993–2001 og the Barclaycard Premiership Manager of the Month fra 2001 til 2004. Fra og med 2005 er det offisielle navnet the Barclays Manager of the Month.

Det finnes priser for hver divisjon i engelske ligasystemet.

Liste over vinnere

1993-94

1994-95

1995-96

1996-97

1997-98

1998-99

1999-2000

2000-01

2001-02

2002-03

2003-04

2004-05

2005-06

2006-07

2007-08

2008-09

2009-10

2010-11

2011-12

2012-13

2013-14

2014-15

2015-16

2016-17

2017-18

2018-19

2019-20

2020-21

2021-22

2022-23

Tildelinger per manager
Oppdatert per August 2022:

 27 seire: Alex Ferguson.
 15 seire: Arsène Wenger.
 11 seire: Josep Guardiola.
 10 seire: David Moyes.
 9 seire: Jürgen Klopp.
 8 seire: Martin O'Neill, Harry Redknapp, Jürgen Klopp.
 7 seire: Rafael Benítez. 
 6 seire: Bobby Robson, Sam Allardyce. 
 5 seire: Carlo Ancelotti,Kevin Keegan, Claudio Ranieri.
 4 seire: Nuno Espírito Santo, Roy Hodgson, Eddie Howe, Joe Kinnear, Jose Mourinho, Manuel Pellegrini, Mauricio Pochettino, Gordon Strachan.
 3 seire: Mikel Arteta, Antonio Conte, Alan Curbishley, Gerard Houllier, Ronald Koeman, David O'Leary, Alan Pardew, Stuart Pearce, Brendan Rodgers.
 2 seire: Frank Clark, Steve Coppell, Owen Coyle, Kenny Dalglish, Sean Dyche,Roy Evans, John Gregory, Glenn Hoddle, Paul Jewell, Roberto Mancini, Tony Pulis, Peter Reid, Graeme Souness, Phil Thompson, Thomas Tuchel, André Villas-Boas
 1 seier:Ron Atkinson, Alan Ball, Phil Brown, Steve Bruce, Joe Burley, Steve Clarke, Paul Clement, Roberto di Matteo, Sven-Göran Eriksson, Quique Sánchez Flores, Gerry Francis, Trevor Francis, Javi Gracia, George Graham, Avram Grant, Ralph Hasenhüttl, Mark Hughes, Chirs Hughton, Mike Jackson, Martin Jol, Howard Kendall, Brian Kidd, Bruno Lage, Frank Lampard, Brian Little, Roberto Martínez, Brian McDermott, Alex McLeish, Gary Megson, Dave Merrington, Garry Monk, Darren Moore, Nigel Pearson, Mike Phelan, David Pleat, Bryan Robson, Glenn Roeder, Joe Royle, Dean Smith, Jim Smith, Walter Smith, Ole Gunnar Solskjær, Gareth Southgate, Peter Taylor, Terry Venables, David Wagner, Mike Walker, Howard Wilkinson, Danny Wilson.

Tildelinger etter nasjonalitet
Oppdatert per august 2022:

Tildelinger per klubb
Oppdatert per august 2022:

Referanser

Se også
 Premier League Manager of the Season
 Premier League Player of the Month

Eksterne lenker
  The official Premier League website
  League Managers Association

Manager of the Month
Manager of the Month
Manager of the Month
Utmerkelser etablert i 1994
Michael Walzer

Michael Walzer (født 3. mars 1935) er en amerikansk politisk filosof. Han er professor emeritus ved Institute for Advanced Study ved universitetet Princeton. Han har skrevet bøker og essays om en rekke emner, blant annet rettferdig krig, nasjonalisme, etnisitet, økonomisk rettferdighet, radikalisme, toleranse. Til dags dato har han skrevet over 27 bøker og publisert over 300 artikler og essays.

En av de mer kjente bøkene til Walzer er Just and Unjust Wars: A Moral Argument with Historical Illustrations fra 1977.

Referanser 

Filosofer fra USA
Forfattere fra USA
Professorer fra USA
Personer fra New York City
Professorer ved Princeton
Fødsler i 1935
Gone Troppo

Gone Troppo er et studioalbum av George Harrison spilt inn og utgitt i 1982.  Det skulle bli Harrisons siste studioalbum på fem år, hvori han kom til å ha et lengre fravær fra innspillingskarrieren sin, med bare tilfeldige innspillinger til filmer.

Innen 1980 begynte Harrison å merke at det musikalske miljøet var blitt annerledes. Hans kommersielle appell hadde minket med Somewhere in England fra 1981, som ikke klarte å selge til gull enda den inneholdt John Lennon-hyllesten og hiten «All Those Years Ago». Med ett album igjen i platekontrakten sin, bestemte Harrison seg for å bli ferdig med det og spilte inn Gone Troppo (et australsk slanguttrykk som betyr «sint/gal») og ga det ut uten å bli med i noen form for promotering, for å vise sin misnøye med statusen til musikkindustrien.

Gone Troppo – med coverdesign av hans venn «Legs» Larry Smith (tidligere Bonzo Dog Doo Dah Band) – ble sett på av de fleste som en flopp, og nådde nummer 108 i USA og kom ikke inn på de britiske listene. Det ble det dårligst selgende studioalbumet Harrison ga ut.

I 2004 ble Gone Troppo remasteret og gjenutgitt både separat og som en del av samleboksen The Dark Horse Years 1976-1992 på Dark Horse Records med ny distribusjon av EMI, med et bonusspor, en demoversjon av «Mystical One».

Sporliste
Alle sanger av George Harrison, unntatt hvor annet står.

«Wake Up My Love» – 3:34
«That's the Way It Goes» – 3:34
fremført av Joe Brown på Concert for George som en av Harrisons få senere sanger
«I Really Love You» (Leroy Swearingen) – 2:54En cover av U.S. top-40 hit sangen fra 1961, originalt innspilt av The Stereos
«Greece» (Instrumental) – 3:58
 med tale av George
«Gone Troppo» – 4:25
«Mystical One» – 3:42
«Unknown Delight» – 4:16
«Baby Don't Run Away» – 4:01
«Dream Away» – 4:29
Dukket opp i Terry Gilliam-filmen Time Bandits
«Circles» – 3:46
En sang originalt komponert i 1968 og laget demo av for mulig inkludering på White Album

Gone Troppo ble remasteret og gjenutgitt i 2004 med bonussporet:

    11. «Mystical One» (Demo Versjon) – 6:02

Personell
Dave Mattacks – trommer
Mike Moran – synthesizer, keyboard, synthesizer-bass, piano
Sarah Ricor – bakgrunnsvokal
Radina Sloan – bakgrunnsvokal
Legs Larry Smith – design
Henry Spinetti – trommer
Willie Weeks – bass-gitar
Pico Pena – bakgrunnsvokal
Gary Brooker – synthesizer
Herbie Flowers – bass-gitar
Jon Lord – synthesizer
Jim Keltner – perkusjon, trommer
Vicki Brown – bakgrunnsvokal
Ray Cooper – perkusjon, rhodes, effekter, produsent, marimba, glockenspiel
William «Bill» Greene – bassvokal, bakgrunnsvokal
Alan Jones – bass-gitar
Neil Larsen – piano
Joe Brown – bakgrunnsvokal
George Harrison – synthesizer, bass-gitar, gitar, mandolin, vokal, marimba, bakgrunnsvokal, jaltarang, produsent
Bobby King – bakgrunnsvokal
Billy Preston – orgel, piano, keyboard, bakgrunnsvokal, synthesizer
Syreeta – bakgrunnsvokal

Lister

Eksterne lenker   
 

George Harrison-album
Musikkalbum fra 1982
Dark Horse Records-album
Musikkalbum produsert av George Harrison
Castrum Danorum

Castrum Danorum (latin for «Danskenes borg»; estisk nåværende navn Toompea loss; tidligere sannsynligvis kalt Taani linn) er en borg på kalksteinsbakken Toompea i den sentrale delen av Tallinn, Estlands hovedstad. I perioden da deler av Estland var dansk (1206–1645) var det navnet på hele byen.

Historie

Den første befestning på stedet, bygd av tre, menes å ha vært bygd på høyden enten på 900-tallet eller 1000-tallet av innbyggerne i det gamle estiske område Revalia (Rävala), og omtales i visse finske kilder som Kesoniemi. Det utgjorde sannsynligvis ett av de første bebodde områder av det som skulle bli til Tallinn.

Etterhvert ble borgen utbygd og i stor grad ombygd i stein. Det første steintårnet må ha vært på plass allerede i rundt 1220.

I juli 1219 ble borgen overtatt av danske korsriddere anført av Valdemar Seier. Ifølge legenden falt det første Dannebrog ned fra himmelen under slaget ved Lyndanisse, og synet av flagget inspirerte de danske tropper til seier. Legenden har også relevans for det norske flagget, ettersom det er modellert etter det danske forbilde.

Danskene overtok byen og borgen, og borgen ble deretter omtalt som Castrum Danorum (Danskenes borg). Én hypotese vil at navnet ble overført til det oldestiske språk som Taani(n) linna, og senere forkortet til byens moderne navn Tallinn.

Fra 1227 til 1237 kontrollerte sverdbroderordenen (Broderskapet av Kristi Riddere i Livland) borgen. De hadde innledet sine angrep på de estiske stammer i 1216. Disse korsridderne fortsatte med utvidelsen av den. 

Borgen, som har gjennomgått mange ombygninger, er stadig et sentralt punkt i Tallinn, og med Pikk Hermann-tårnet øverst dominerer det slottshøyden Toompea. Den 12. desember 1918 ble den estiske trikoloren for første gang offisielt heist som Estlands nasjonalflagg over dette tårnet. Et annet av tårnene, kalt Kiek in de Kök, er også vel kjent. Det er særlig kraftig og var velegnet som kanonstilling. Det har sitt (plattyske) navn fra det forhold at de soldater som var bilettert dit derfra kunne kikke inn i kjøkkener i bygårdene nedenfor høyden. 

Det romslige borgområdet huser i dag det estiske parlament.

Eksterne lenker 
 История и архитектура Замка Тоомпеа Beskrivelse på russisk av borgens historie og arkitektur.

Tallinn
Slott i Estland
Tidligere danske slott
Festninger i Estland
EM i turn for menn 1983

Det 15. europamesterskapet i turn for herrer ble arrangert i Varna i Bulgaria i 1983.

Resultater

Individuell mangekamp

Apparatfinaler

Frittstående

Bøylehest

Ringer

Hopp

Skranke

Svingstang

Medaljeoversikt

Se også 
 Europamesterskapet i turn 1983 for kvinner

Eksterne lenker 
 Resultater sammenlagt
 Resultater enkeltapparater

EM i turn
Internasjonale mesterskap i 1983
Internasjonale mesterskap i Bulgaria
Gymnastikk i Bulgaria
Sport i Varna‎
1983 i Bulgaria
Gymnastikk i 1983
NATOs generalsekretær

NATOs generalsekretær er leder av Det nordatlantiske råd, som er det øverste organ i den internasjonale forsvarsalliansen NATO. Generalsekretæren fungerer dessuten som NATOs frontfigur utad og ivaretar medlemslandenes interesser, likesom vedkommende er øverste sjef for alliansens sivilt ansatte.

Det er en uoffisiell tradisjon at NATOs generalsekretær er europeer. USA utpeker til gjengjeld tradisjonelt alliansens øverste militære ledere.

Jens Stoltenberg har vært generalsekretær siden 1. oktober 2014.

Det kreves enighet om valget av kandidaten. De enkelte medlemland har alle vetorett.

Generalsekretæren velges etter uformelle diplomatiske drøftelser mellom medlemslandene, som hvert foreslår en kandidat til posten. Generalsekretæren velges for en periode på fire år. Lønnen er aldri offentliggjort, men nivået svarer til ledere av andre internasjonale organisasjoner som FN.

Liste over NATOs generalsekretærer

Referanser 

NATO
Titler
Frode Lund

Frode Lund (født 18. desember 1968) er en tidligere norsk fotballspiller som blant annet spilte eliteseriekamper for Hamarkameratene. Hans posisjon på fotballbanen var målvakt. Lund har også spilt for en rekke større og mindre klubber på Østlandet, som blant andre Gjøvik/Lyn, Raufoss, Vang FL, Ottestad IL og senest Brumunddal.

Eksterne lenker 
 
 HamKam.no – Lunds spillerprofil hos Hamarkameratene

Norske fotballspillere
Fotballspillere for HamKam
Fotballspillere for Raufoss IL
Fotballspillere for Ottestad IL
Fotballspillere for Brumunddal Fotball
Fødsler i 1968